ร้าน dessert cafe น่ารักๆอีกหนึ่งร้านในปากน้ำ ที่มีสนนราคาไม่แพงเกินไปด้วย เหมาะกะวัยรุ่นมานั่งทานชะมัดเลย

ร้านอยู่ตรงวงเวียนท้ายบ้านติดร้านก๋วยเตี๋ยวเป่าปากและร้านนัดพบนมโสด คือไปทีเดียวกวาดได้ 3 ร้านกันเลย

ตัวร้านเป็นตึกแถวห้องเดียวห้องเล็กๆ สัก 10 กว่าที่ได้ ไม่ได้แต่งอะไรมากมาย เน้นผนังสีขาวธรรมดา ไม่ได้เป็นห้องแอร์ด้วย เป็นข้อด้อยอย่างนึงนะ

พนักงานในร้านประมาณ 2-3 คน ยังอายุไม่มากเท่าไหร่ น่าจะเป็นหุ้นส่วนกันช่วยกันดูแลล่ะมั้ง การบริการยังธรรมดาๆไปสักหน่อยนึงล่ะ
รายการของหวานจะมีทั้งบิงซู,ไอศกรีม,เครป,โทสต์ หลายอย่างเหมือนกันในราคาไม่แพง หลักสิบกลางๆเท่านั้น ปริมาณก็ถือว่าเหมาะสมกับราคาดีอยู่ รายการที่ได้ทาน

@ บิงซูมะม่วง ราคา 69 บาท มาในขนาด size เล็กเหมาะกับการทานคนเดียว ตัวน้ำแข็งนุ่มเนียน มะม่วงรสชาติหวานดีอยู่ ราดนมข้นที่ให้มาปริมาณกำลังดี ถือว่าดีเกือบทุกอย่างละ ยกเว้นถ้าไม่ติดที่น้ำแข็งในหลายๆคำยังมีเป็นชิ้นเล็กๆให้สะดุดอยู่บ้างนะกับชิ้นมะม่วงน้อยไปหน่อย ไม่ฟินหายอยากเลย

@ เครปฝอยทอง 79 บาท เป็นเครปเย็นไส้ครีม กับบลูเบอร์รี่มีขนมไทยอย่างฝอยทอง ทองหยอดวางตบแต่งมา พร้อมไอศกรีมเลือกรสได้ด้วย จานนี้ก็ถือวาโอเคดีอยู่ เนื้อเครปเนียนนุ่ม ไม่หนาระคายปาก แถมรสชาติไม่หวานมาก แต่ไอศกรีมรสชาติธรรมดา ละลายเร็ว เนื้อไม่ค่อยเหนียวเท่าไหร่

เป็นร้าน dessert cafe อีกหนึ่งร้านในย่านนี้ที่เรียกได้ว่าดีอยู่นะ ทั้งราคาและรสชาติ

ปล.ชื่อร้าน ตอนแรกอ่านเป็นหานม หาหนม อะไรว่าไป แต่ชื่อไทยของร้านเค้าจริงๆชื่อร้านฮะ-หนมล่ะ